Peter Ludwig von der Pahlen

Krahv Peter Ludwig von der Pahlen (läti Pēteris Ludvigs fon der Pālens, vene Пален фон дер, Петр Алексеевич; 17. juuli 1745 Palmse mõis – 13. veebruar 1826 Miitavi) oli Venemaa Keisririigi sõjaväelane ja riigitegelane. Peter Ludwig von der Pahlen alustas sõjaväeteenistust Peterburi ratsaväeosas, pärast mida osales Vene-Preisi ja Vene-Türgi sõjas, osales 1770. aastal Benderi linna vallutamises. 1778. aastal polkovniku auastmes oli Jamburgi jalaväepolgu ülem, kus teenis välja ka brigadiri auastme (1785. aastal). 1787. aastal sai tänu keisrinna Katariina II favoriidi Platon Zubovi toetusele kindralmajori auastme ning kingiks Kuramaal Iecava lossi. Peter Ludwig von der Pahlen oli 1792–1795 Riia asehaldurkonna kuberner, 1795–1796 Kuramaa kubermangu ja Piltene kindralkuberner ning 1798–1800 Peterburi sõjakuberner. 1799. aastal kinkis Paul I talle krahvitiitli ja 1800–1801 oli ta Ingeri-, Viiburi-, Liivi-, Eesti- ja Kuramaa tsiviilülemjuhataja (kindralkuberner). Osavõtu pärast 1801. aasta keiser Paul I tapmisvandenõus saadeti ta asumisele oma mõisa, kus ta elas veel 25 aastat, kuni oma surmani 1826. aastal. Pärast surma maeti ta oma mõisas asuvale kalmistule. Ta oli ka Malta ordu liige ja selle suurkantsler ning talle anti Venemaa Keisririigi kõrgeim autasu Püha Andrease orden briljantidega. 1799. aastal andis eksiilis viibiv Prantsuse kuningas Louis XVIII talle Jeruusalemma Püha Laatsaruse ordu komandöriristi. Talle kuulusid 1795. aastal Katariina II poolt igaveseks valduseks kingitud Iecava (Groß-Eckau) majoraatmõis, Paul I poolt 1799. aastal krahvitiitliga antud Kalnamuiža (Hofzumberge) mõis, ning abikaasalt 1814. aastal päritud Kaucminde (Kautzemünde) majoraat ja Īslīči (Islitz) mõis. Peter Ludwig von der Pahlen abiellus 1773. aastal Juliane Anna Elisabeth op dem Hamme gen. Schoeppingkiga (1750–1814). Abielust sündisid: Natalie Karoline Julian von der Pahlen (sünd. 1774), abiellus Sigulda kihelkonna Nurmuiža mõisa (Nurmis) krahv Georg von Dunteniga. Paul von der Pahlen (1775–1834), Kaucminde 2. majoraathärra, Venemaa ratsaväekindral Peter Johann Christoph von der Pahlen (1777–1864) (Петр Петрович фон дер Пален), Kaucminde 2. majoraathärra, Venemaa ratsaväekindral, riigi- ja sõjanõukogu liige Maria Louise Elisabeth von der Pahlen (1778–1831), abiellus Eleja mõisniku ja diplomaadi krahv Christoph Johann Friedrich von Medemiga (1763–1838). Friedrich Alexander von der Pahlen (1780–1863), Kalnamuiža 2. majoraathärra, Leedu Girkonzeni mõisnik, Venemaa diplomaat, tõeline salanõunik, riiginõukogu liige, abiellus 1830 Vera Tšernõšovaga (1808–1880), kes oli krahv Grigori Tšernõšovi (1762–1831) tütar. Julie Charlotte von der Pahlen (1782–1862), abiellus krahv Paul von Tiesenhauseniga Sophie von der Pahlen (1783–1832), õuedaam Johann von der Pahlen (1784–1856), Kaucminde 4. majoraathärra, Venemaa kaardiväekapten Friederike Juliana Henriette von der Pahlen (1788–1866), abiellus Kuramaa Pastende ja Lubezere majoraathärra, tõelise riiginõuniku, parun Peter Theodor von Hahniga (1788–1868). Nikolai von der Pahlen (1790–1884) Iecava kiriku ajaloost (foto Pahleni hauakivest) (läti keeles) Väljavõte Eestimaa rüütelkonna genealoogilisest käsiraamatust, 1930 Väljavõte Kuramaa rüütelkonna genealoogilisest käsiraamatust Bornhaupt, Christian (1855). Entwurf einer geographisch-statistisch-historischen Beschreibung Liv-, Ehst- und Kurlands, nebst einer Wandkarte. Riga: W.F. Häcker. Lk lk. 78-79.